burgasdotpro/wikipedia huggingface dataset:
Myriobiblon

Myriobiblon (ďalšie názvy pozri nižšie) je názov diela byzantskej literatúry z 9. storočia. Autorom je konštantínopolský patriarcha Fotios. V úvode (podľa najstaršieho manuskriptu) ho Fotios venuje svojmu bratovi Tarasiovi, čo je pravdepodobne iba literárna štylizácia. Dielo vzniklo pred rokom 855.
Ide o najznámejšie dielo byzantskej stredovekej literatúry a jediný príklad byzantskej literárnej kritiky a histórie.
Názvy.
Názov použitý na začiatku originálneho textu znie (v prepise do latinky) Apografé kai synarithmésis tón anagnósmenón hémin biblión (iný prepis: Apografi ke synarithmisis ton anagnosmenon himin vivlion), čo sa zvykne prekladať ako "Opis a zoznam kníh, ktoré sme prečítali" či "Zoznam kníh, ktoré sme prečítali".
Ďalšie, umelé názvy textu sú:
Názov Myriobibl(i)on/-os sa zvykne prekladať ako "Nespočetné množstvo kníh" alebo "Tisíc kníh" alebo "Množstvo kníh"
Ďalšie umelé názvy textu sú:
Názov Bibliothéké/Bibliotheca sa zvykne prekladať ako "Knižnica".
"Poznámka: V prepisoch označených * dĺžeň znamená akcent, nie dlhú výslovnosť. "
Obsah diela.
Myriobiblon je súbor sumárov z 386 kníh, ktoré Fotios prečítal, usporiadaných do 279 alebo 280 kapitol. Z celkového množstva je asi 56 % kresťanských autorov, vyše polovice zaberajú teologické diela, tretinu tvoria historické diela (bez rozlíšenia náboženstva), ďalšia význačná skupina sú diela rétorické, poézia takmer úplne absentuje. Osem kapitol Fotios venuje hagiografiám. Jednotlivé kapitoly obsahujú údaje o obsahu a sčasti aj úryvky z kníh, Fotios k jednotlivým autorom dodáva biografické informácie a vlastné hodnotenie. Pri ich hodnotení ide o pohľad kresťana-intelektuála z 9. storočia. To sa prejavuje napríklad pri jeho hodnotení Origenovho diela "Peri archón", ktoré bral ako hotový dogmatický traktát a nevzal v úvahu jeho hľadajúci a hypotetický charakter.
Myriobiblon neobsahuje informácie o všeobecne známych autoroch ako boli Aristoteles a Platón, Fotios sa pravdepodobne chcel zamerať na menej známe diela.
Význam.
Myriobiblon je veľmi významná práca pre poznanie starovekých a kresťanských autorov, Fotios cituje množstvo diel, ktoré poznáme iba z jeho podania a zároveň ide o dielo, ktoré umožňuje nazrieť do sveta byzantského intelektuála. Napriek veľkému rozšíreniu si "Myriobiblon" nenašiel pokračovateľov či rozličné redakcie.
Larina voľba

Larina voľba () je chorvátska telenovela, ktorú v Chorvátsku vysiela Nova TV od 4. septembra 2011. Na Slovensku sa vysielala od 28. mája 2012 do 23. augusta 2019 na TV Doma. 
Seriál zaujal viac ako milión obyvateľov v Európe. Telenovela sa okrem Chorvátska a na Slovenska vysiela aj v Srbsku, Bosne a Hercegovine, Slovinsku, Severnom Macedónsku, Bulharsku, Iráne a v Česku a plánujú ju vysielať aj v Taliansku, Ukrajine a inde.
Telenovelu napísala Jelena Popovićová Volarićová.
Patentovanie drôtu

Patentovanie drôtu alebo patentovanie je špeciálny druh kalenia používaný pri výrobe strunových a pružinových drôtov z uhlíkovej ocele. ide o izotermické kalenie do oloveného, alebo soľného kúpeľa s teplotou 400°C až 500°C. Výsledkom je dosiahnutie bainitickej štruktúry, ktorá zvyšuje pevnosť a tvárnosť.
Stredoamerické a karibské hry

Stredoamerické a karibské hry sú medzinárodné multišportové podujatie, usporadúvané každé 4 roky v regióne Strednej Amerike a Karibiku, pod dohľadom Stredoamerickej a karibskej športovej organizácie (CASCO)/(ODECABE). Účastnia sa ho športovci z 32 panamerických krajín, medzi ktorými sú aj 4 juhoamerické štáty (Guyana, Kolumbia, Surinam a Venezuela), ktoré sú tiež členmi CASCO. Iba Mexiko sa zúčastnilo všetkých hier. Viaceré športové turnaje na týchto hrách sú kvalifikáciou na kontinentálne hryPanamerické hry, ktoré sa konajú o 1 rok neskôr.
Dejiny.
Počas konania kongresu na LOH 1924 v Paríži členovia Medzinárodného olympijského výboru z Guatemaly, Kuby a Mexika navrhli vytvorenie regionálnych hier v Strednej Amerike. Už o 2 roky sa prvé podujatie týchto hier aj zorganizovalo. 
Prvé hry sa konali v Mexiko City v roku 1926, vtedy pod názvom "Stredoamerické hry", čo z nich robí najstaršie doteraz konané regionálne hry na svete. Zúčastnili sa ich iba 3 krajiny: Guatemala, Kuba a Mexiko, ktoré súťažili v 9 športoch: atletika, basketbal, bejzbal, plávanie, skoky do vody, šerm, športová streľba, tenis a volejbal. Od roku 1938 nesú hry súčasný názov. 
Športy.
V celej histórii Stredoamerických a karibských hier sa predstavilo 41 športov.
Patentovanie

Patentovanie môže byť:
Difúzne zinkovanie

Difúzne zinkovanie (iné názvy: zinkovanie difúziou, zinkovanie, pozinkovanie, šerardovanie) je druh zinkovania, pri ktorom sa difúzne nasycuje povrch oceľových či železných súčiastok zinkom. Prebieha pri teplote 380 až 450 °C v elektricky vyhrievanom otáčajúcom sa bubne. Súčiastky sú v ňom vložené spolu s práškovým zinkom. Zinok vniká do súčiastok a vytvára na ich povrchu vrstvu, ktorá ich chráni pred atmosférickými vplyvmi. Zinkovanie sa používa najmä na spojovací materiál (skrutky, matice a pod.).
Kalorizácia

Kalorizácia alebo kalorizovanie môže byť:
Zinkovanie

Zinkovanie (pozinkovanie) je vytváranie antikoróznych povlakov zinku na povrchu kovových výrobkov alebo hutníckych polovýrobkov (najmä ocele a železa).
Druhy zinkovania sú:
Asýrčania

Asýrčania alebo Asýri alebo Asýrovia môžu byť:
Asýrčania (súčasnosť)

Asýrčania alebo Asýri alebo Asýrovia sú etnická skupina žijúca najmä v Iráne, Iraku a Sýrii, menej v Turecku, Jordánsku, Libanone a v ďalších štátoch (od 20. storočia aj v USA, Austrálii a západnej Európe). Spolu ich je vyše 1 milióna osôb. Ich náboženstvom je kresťanstvo, najmä nestoriánstvo. Niektorí bádatelia ich pokladajú za potomkov starovekých Asýrčanov - pozri Asýrčania (starovek).
Hrachová

Hrachová môže byť:
Michigan City (Indiana)

Michigan City je mesto v okrese LaPorte County v americkom štáte Indiana. Je súčasťou dvoch mestských aglomerácií. Tento región je tak isto pre miestnych známy ako "Michiana". Je vzdialený približne 50 míľ (80 km) východne od Chicago a 40 míľ (65 km) západne od South Bend. Podľa posledného sčítania v roku 2010 bola populácia 31 479 obyvateľov.
Michigan City je známe pre jeho blízkosť k Indiana Dunes National Lakeshore a je tak isto známe pobrežné mesto jazera Michigan Lake Michigan. Z týchto dôvodov je v letných mesiacoch v tejto oblasti čulý turistický ruch, kedy turisti prevažne prichádzajú zo Chicaga a okolitých miest severnej Indiany. 
Symbolom mesta je maják.
Iliušin

Iliušin (-prepis podľa PSP) alebo Iľjušin (-starší prepis) môže byť:
Iľjušin (s malým i na začiatku) môže byť aj všeobecne typ ruského lietadla (značky Iliušin).
Prokris (dcéra Thespia)

Prokris (, ) je v gréckej mytológii dcéra thespijského kráľa Thespia,syna aténskeho kráľa Erechthea.
Krajinu kráľa Thespia znepokojoval strašný kithairónsky lev, ktorý hubil ľudí a dobytok. Keďže sa v jeho kráľovstve nenašiel nik kto by sa mu postavil, požiadal Thespios o pomoc najväčšieho gréckeho hrdinu Herakla.
Heraklovi však trvalo až päťdesiat dní, kým leva dolapil a zabil. Kráľ Thespios, ktorý túžil mať vnukov statočných a silných akým bol Herakles, mu preto zatiaľ každý večer ako výraz svojej pohostinnosti posielal do spálne zakaždým inú zo svojich päťdesiatich dcér. Prvá navštívila Heraklovu spálňu jeho najstaršia dcéra Prokris, ktorej sa neskôr narodili dvojičky, chlapci Antileón a Hippeus.
Herakles si po splnení svojej úlohy, kožu kithairónskeho leva prehodil na plecia, následne si vyrobil kyjak z kmeňa obrovského jaseňa a takto vystrojený sa vybral do rodných Téb.
Michigan City

Michigan City môže byť:
Hasičský a záchranný zbor

Hasičský a záchranný zbor (skratka HaZZ) je profesionálna hasičská jednotka patriaca pod Ministerstvo vnútra Slovenskej republiky. HaZZ vznikol k 1. aprílu 2002 a pôsobí v ňom približne 4 400 hasičov, z toho 3 200 zasahujúcich. Medzi hlavné povinnosti HaZZ patrí ochrana pred požiarmi, vykonávanie štátneho požiarneho dozoru, vykonáva záchranné práce pri haváriách, živelných pohromách a iných mimoriadnych udalostiach a ochranu zdravia, majetku a životného prostredia. Pôsobí tiež v oblasti prevencie, vzdelávania a doplňovania technického zabezpečenia. Podieľa sa na integrovanom záchrannom systéme. Na Slovensku každých 15 minút vznikne udalosť, ktorá si vyžaduje zásah profesionálnych hasičov.
Prezidenti.
Od 1. januára 2024 je prezidentom HaZZ pplk. Ing. Adrián Mifkovič. Vo funkcii vystriedal plk. Ing. Pavla Mikuláška, ktorý bol prezidentom HaZZ rokoch 2020 až 2023. Bývalým prezidentom bol aj gen. JUDr. Alexander Nejedlý (od 1. mája 2012), ktorý z funkcie odstúpil na vlastnú žiadosť 26. augusta 2019 a nahradil ho plk. Ing. Pavol Nereča.
Činnosť.
V roku 2012 príslušníci HaZZ najčastejšie vyrážali k udalostiam technického charakteru, odstraňovali následky dopravných nehôd, poskytovali výškovú pomoc alebo zabezpečovali povodňové práce. V roku 2012 HaZZ uskutočnil spolu 33 520 výjazdov pri ktorých pomohol takmer 12 tisíc ľuďom.
V roku 2008 bola Ministerstvom vnútra navrhnutá koncepcia zvýšenia počtu hasičských staníc tak, aby sa do spolupráce mohli zapájať aj obecné hasičské zbory. Vláda SR opatrenie zobrala na vedomie v rámci "Plošného rozmiestnenia hasičských staníc HaZZ a hasičských zbrojníc obecných hasičských zborov na území SR". Cieľom bolo zvýšiť pokrytie územia Slovenska tak, aby bol zásah hasičov možný do 15 minút. Hasiči výjazd uskutočňujú do minúty od ohlásenia udalosti. Napriek vtedajšiemu počtu staníc (113 v rámci Slovenska) trval dojazd do odľahlejších častí viac ako 20 a niekedy až 40 minút.
Štruktúra.
Hasičský a záchranný zbor tvorí prezídium Hasičského a záchranného zboru sídliace v Bratislave, 8 krajských riaditeľstiev, 49 okresných riaditeľstiev a Hasičský a záchranný útvar hlavného mesta Slovenskej republiky Bratislavy, 6 zariadení (Požiarnotechnický a expertízny ústav Ministerstva vnútra SR v Bratislave, Stredná škola požiarnej ochrany MV SR v Žiline, Záchranná brigáda Hasičského a záchranného zboru v Malackách, v Žiline a v Humennom, Výcvikové centrum Hasičského a záchranného zboru Lešť) a ďalšie pracoviská.
Hodnosti.
Hodnosti príslušníkov HaZZ sú upravené v zákone č. 315/2001 Z. z. o Hasičskom a záchrannom zbore.
Návrat Temného rytiera

Návrat Temného rytiera je akčný film režiséra Christophera Nolana a záverečný diel trilógie o Batmanovi. Autorom príbehu je David S. Goyer a na scenári k filmu sa okrem Christophera Nolana podieľal aj jeho mladší brat Jonathan Nolan. Film je založený na komiksovej postave Batmana (DC Comics) a je pokračovaním predošlých filmov "Batman začína" (Batman Begins, 2005), "Temný rytier" (The Dark Knight, 2008) a je zároveň vyvrcholením celej Nolanovej trilógie o Batmanovi. K hercom (postavám) známym z predošlých dielov, Christian Bale (Bruce Wayne/Batman), Michael Caine (Alfred Pennyworth), Gary Oldman (James Gordon) a Morgan Freeman (Lucius Fox) pribudli Anne Hathaway ako Catwoman a Tom Hardy ako žoldnier Bane, ktorého cieľom je zničiť Gotham City. Práve Bane a jeho hrozba pre mesto prinútia Bruca Wayna zanechať dôchodok a stať sa opäť Batmanom. Tentokrát to ale bude mať Batman omnoho náročnejšie ako v predošlých dieloch.
Christopher Nolan spočiatku váhal o návrate k sérii ale po objavení správnej dejovej línie so svojím bratom Jonathanom a Davidom Goyerom zmenil názor. Nolan čerpal inšpiráciu z komiksov Knightfall (1993), The Dark Knight Returns (1986) a No Man's Land (1999), ktoré mali spoločného antihrdinu - Bana. Natáčanie prebiehalo na rôznych miestach, vrátane Indie, Londýnu, Nottinghamu, Glasgowu, Los Angeles, New Yorku, Newarku alebo Pittsburghu. považovaný za jeden z najlepších filmov desaťročia a všetkých čias
Jiří Parma

Jiří Parma (* 9. január 1963 Frenštát pod Radhoštěm) je bývalý československý a neskôr český reprezentant v skoku na lyžiach. Roku 1987 zvíťazil na majstrovstvách sveta v Oberstdorfe a v tomto roku bol tiež zvolený česko-slovenským športovcom roka. Štyrikrát (trikrát za Česko-Slovensko) reprezentoval na olympijských hrách, kde bola jeho najlepším výsledkom bronzová medaila v skoku družstiev, ktorú vybojoval spoločne s Tomášom Goderom, Františkom Ježom a Jaroslavom Sakalom na olympiáde v Albertville v roku 1992.
Bolivarianské hry

Bolivarianské hry sú medzinárodné multišportové podujatie, usporadúvané každé 4 roky v Južnej Amerike, pod dohľadom Bolivarianskej športovej organizácie (ODEBO). Konajú sa na počesť venezuelského generála a politika Simóna Bolívara. Účastnia sa ho športovci z 5 juhoamerických a jednej stredoamerickej krajíny, ktoré sú členmi ODEBO. 
Dejiny.
Myšlienka hier vznikla po konaní Letných olympijských hier v roku 1936 v Berlíne na podporu jednoty medzi bolivarianskými krajinami. Autorom tejto myšlienky bol Alberto Nariño Cheyne.
Prvé hry sa konali v Bogote v roku 1938. Zúčastnilo sa ich 6 krajín: Bolívia, Ekvádor, Kolumbia, Panama, Peru a Kolumbia, ktoré súťažili v 19 športoch. Po týchto hrách bola vytvorená medzinárodná športová organizácia týchto 6 štátovODEBO. 4-ročný cyklus bol zavedený od roku 1973. V roku 2013 by sa malo na hrách predstaviť aj Čile.
V roku 2012 v Lime sa uskutočnili prvé "Bolivarianské plážové hry". Zúčastnilo sa ich 11 krajín, ktoré súťažili v 15 športoch. Najviac medailí získalo domáce Peru.
Športy.
V celej histórii Bolivarianských hier sa predstavilo 45 športov.
Alkippé (Amazonka)

Alkippé alebo Alkippa (, ) je v gréckej mytológii jedna z Amazoniek družiny kráľovnej Hippolyty. 
Hippolyta ako odznak svojej kráľovskej hodnosti nosila krásny pás, ktorý jej daroval boh vojny Ares. Tento pás zatúžila vlastniť Adméta, dcéra mykénskeho vládcu Eurysthea, ktorému v tom čase slúžil hrdina Herakles. Eurystheus preto rozkázal Heraklovi, aby mu pás priniesol.
Keď sa Hippolyta dozvedela, prečo Herakles prišiel, sama mu chcela svoj pás na znak svojej úcty ponúknuť. Ale Héra, ktorá proti Heraklovi neustále intrigovala, rozšírila správu, že Herakles prišiel Hippolytu zajať a odviesť ju do otroctva. Amazonky preto na Herakla a jeho druhov zaútočili, ale po statočnom boji im nakoniec podľahli. Medzi Amazonkami, ktoré v tomto krvavom boji prišli o život bola aj mladá Alkippé, ktorá sa už dávnejšie zaviazala prísahou, že zostane navždy pannou a tak svoj sľub dodržala.
Associação Académica de Coimbra – O.A.F.

Académica de Coimbra je profesionálny portugalský futbalový klub sídliaci v meste Coimbra, ktoré leží v centrálnej časti krajiny. Bol založený miestnymi študentmi univerzity v roku 1876, keď sa spojili dva miestne kluby Clube Atlético de Coimbra (založený v roku 1861) a Academia Dramática (založený v roku 1837). Jeho pôsobenie na profesionálnej úrovni sa datuje do obdobia 70tych až 80tych rokov 20. storočia, keď dosiahol futbal v Portugalsku profesionálnu úroveň. Napriek tomu patrí medzi najstaršie športové inštitúcie v krajine a tvrdí že má po kluboch FC Porto, Benfica Lisabon a Sporting CP štvrtú najväčšiu fanúšikovskú základňu. Klub má tiež miestne tímy v športových odvetviach ako je rugby, volejbal alebo futsal.
Domáce zápasy hráva na štadióne Estádio Cidade de Coimbra, ktorý má kapacitu 30 210 miest. Štadión bol dejiskom ME vo futbale 2004, keď sa tu uskutočnili 2 zápasy skupiny B.
Tradičnými farbami klubu je čierna a biela, ktorá je odvodená od farieb študentského oblečenia noseného na miestnej univerzite.
Najväčším úspechom klubu je 2-násobné víťazstvo v Portugalskom pohári.
Dusičnan meďnatý

Dusičnan meďnatý je meďnatá soľ kyseliny dusičnej so vzorcom Cu(NO3)2. Táto látka je veľmi rozpustná vo vode, podobne ako ostatné dusičnany.
Výroba.
Rozpúšťanie medi v zriedenej (prvá rovnica) a koncentrovanej (druhá rovnica) kyseline dusičnej:
3 Cu + 8 HNO3 → 3 Cu(NO3)2 + 4 H2O + 2 NO
Cu + 4 HNO3 → Cu(NO3)2 + 2 H2O + 2 NO2
Dusičnan meďnatý možno vyrábať aj inak. Jedna z možností je napríklad vyredukovánie striebra z dusičnanu strieborného (striebro je ušľachtilejší kov ako meď), za súčasného rozpustenia medi na meďnatú soľ.
Cu + 2 AgNO3 → 2 Ag + Cu(NO3)2
Lacnejšia metóda je reakcia octanu meďnatého s dusičnanom draselným.
Cu(CH3COO)2 + KNO3 → Cu(NO3)2 + KCH3COO
Reakcie.
Pri zahrievaní dochádza k rozpadu podľa rovnice:
2 Cu(NO3)2 —&lt;ins&gt;t&lt;/ins&gt;→ 2 CuO + 4 NO2 + O2
Dochádza k rozpadu na oxid meďnatý, oxid dusičitý a kyslík, preto je rovnako ako ďalšie dusičnany dobré oxidačné činidlo.
Môžu prebiehať reakcie s ďalšími kovmi, ktoré majú zápornejší elektródový potenciál.
Bezpečnosť.
Vďaka medi v molekule zráža bielkoviny, enzýmy a spôsobuje rozpad hemoglobínu, podobne ako síran meďnatý. Pri požití dochádza k akútnej otrave meďou.
Bratia Muchovci

Bratia Muchovci (aj Terchovská muzika bratov Muchovcov, Ľudová hudba bratov Muchovcov, Ľudová hudba Bratia Muchovci) je ľudová hudba súrodencov Muchovcov z Terchovej. Zoskupenie vzniklo okolo r. 1982.
V zahraničí vystupovali v Nemecku, Rakúsku, Švédsku, Maďarsku, Poľsku, Bulharsku, Jemene, Taliansku, Juhoslávií, Argentíne, Iraku, Austrálií, Portugalsku, Luxembursku, Taiwane.
Ocenenia.
Víťazstvo v kategórií folklórnych skupín na 50. ročníku renomovaného súťažného hudobného festivalu v Langollene (Wales, Veľká Británia) v roku 1996.
Adjunkt

Adjunkt môže byť:
HŠK Zrinjski Mostar

HŠK Zrinjski Mostar je bosniansky futbalový klub sídliaci v meste Mostar. Bol založený v roku 1905 chorvátskou mládežou vedenou profesorom Kuštrebom. Klub je podporovaný chorvátskym obyvateľstvom mesta a chorvátsky symbol je aj súčasťou znaku klubu. V rokoch 1945-1992 mal zakázanú činnosť kvôli nacionalistickému zázemiu. Jeho činnosť bola obnovená až po rozpade Juhoslávie a vzniku Bosny a Hercegoviny v roku 1992. Je najstarším klubom v krajine a momentálne (február 2013) hrá najvyššiu domácu súťaž Premijer liga. Zrinjski Mostar má tiež tímy v basketbale, hádzanej a boxe.
Domáce zápasy hráva na štadióne pod Bijelim brijegom, ktorý má kapacitu 25 000 miest. Štadión bol postavený v roku 1971 a až do roku 1991 bol využívaný mestským rivalom FK Velež Mostar. V 70tych a 80tych prilákal na niektoré zápasy až 35 000 fanúšikov. Štadión je druhým najväčším v krajine.
Hlavnými farbami klubu sú červená a biela.
Fanúšikovia klubu sú prezývaní "Ultras" a fanklub bol založený v roku 1994.
Najväčším úspechom je 2-násobný majstrovský titul a tiež dokázal raz vyhrať pohár Bosny a Hercegoviny.
Adjuvans

Adjuvans môže byť:
Torreta de Guardamar

Torreta de Guardamar () je 370 metrov vysoký vysielač pri španielskej obci v Guardamar del Segura postavený United States Navy. Bol postavený v roku 1962 a je najvyššou stavbou Pyrenejského polostrova a celej Európskej únie od zníženia vysielača v Belmonte. Základňa sa nachádza v nadmorskej výške a vo vzdialenosti od mora.
Torreta de Guardamar je stožiarový vysielač izolovaný od zeme používaný na komunikáciu s ponorkami. Je vyrobený ako priehradová konštrukcia trojuholníkového prierezu. Napriek svojej výške je stále nízky v porovnaní s vlnovou dĺžkou prenášaných vĺn, jeho kapacita je preto zvýšená viacerými lanami spojenými s jeho vrchom končiacimi v pivniciach okolo stožiara. Tieto laná sú elektricky prepojené so stožiarom a v určitých vzdialenostiach sú oddelené izolátormi.
Vysielač používajúci vežu Torreta de Guardamar ako anténu je od spustenia diaľkovo ovládaný z americkej základne námornej komunikácie v španielskej Rote. Na rozdiel od ostatných veľmi nízko frekvenčných vysielačov ako DHO38 v Rhauderfehne nemá Medzinárodnou telekomunikačnou úniou pevne danú frekvenciu a nemá ani volaciu značku.
Vysielač je chránený španielskou námornou pechotou a je označovaný ako "Radio Estacion Naval - Antena LF 380 metros - Guardamar".
Adjuvans (imunológia)

Adjuvans v imunológii je látka, ktorá stimuluje imunitnú odpoveď organizmu pri súčasnom podaní antigénov (očkovaní). Zvyšuje citlivosť lymfocytov na podaný antigén a aktivuje zápalovú reakciu. K najznámejším látkam tohto typu patrí Freundovo adjuvans, používané pri imunizácii zvierat.
Alfa Telescopii

Alfa Telescopii (α Tel/ α Telescopii/ Alpha Telescopii) je najjasnejšia hviezda v súhvezdí Ďalekohľad. Je to modrobiely podobor s povrchovou teplotou 18 400 K s magnitúdou 3,5. Je šesťkrát hmotnejší a približne 900-1000-krát svietivejší ako Slnko. Hľadíme na neho zo vzdialenosti asi 250 ly.
Marinefunksendestelle Rhauderfehn

Marinefunksendestelle Rhauderfehn v oficiálnych zdrojoch NATO známy ako NATO VLF / MSK Marinefunksendestelle Rhauderfehn () je vysielacia stanica s ôsmimi stožiarmi vysokými 352,8 metrov. Nachádza sa na rozhraní okresov Cloppenburg und Leer v Dolnom Sasku v Nemecku. DH038 je jej volací znak. Používa sa na komunikáciu s ponorkami Nemeckého námorníctva a iných námorných síl NATO.
DH038 vysiela od roku 1982 na vlnovej dĺžke 23,4 kHz s výkonom do 800 kW. DH038 používa dáždnikovú anténu z 8 oceľových tubulárnych stožiarov s výškou 352,8 metra. Každý z nich stojí na trojmetrovom keramickom izolátore, ktoré izolujú napätie až do 300 kV. Stožiare sú tiež vybavené valcovitými tlmičmi proti kmitaniu pre lepšie odolávanie búrkam. Vysielač umožňuje vysielať signály ponorkám celosvetovo až do hĺbky približne 30 metrov.
Jason White

Jason White (* 11. november 1973, North Little Rock, Arkansas, USA) je americký punk rockový gitarista a vokalista americkej punk rockovej skupiny Green Day, ktorej členom sa stal roku 2012. So skupinou však pravidelne hrával už od roku 1999 ako koncertný gitarista.
Juhoamerické hry

Juhoamerické hry sú medzinárodné multišportové podujatie, usporadúvané každé 4 roky v Južnej Amerike, pod dohľadom Juhoamerickej športovej organizácie (ODESUR). Účastnia sa ho športovci zo všetkých 12 juhoamerických, 2 karibských a 1 stredoamerickej krajiny, ktoré sú členmi ODESUR. Oheň Juhoamerických hier ako náprotivok olympijského ohňa z Grécka je vždy zapálený a nesený z bolívijského mesta Tiahuanaco. Viaceré športové turnaje na týchto hrách sú kvalifikáciou na celokontinentálne multišportové podujatie – Panamerické hry, ktoré sa vždy konajú o 1 rok neskôr.
Dejiny.
Myšlienka vzniku subkontinentálnej športovej organizácie vznikla v roku 1976, keď prezident bolívijského olympijského výboru José Gamarra Zorrilla začal šíriť olympijský ideál v Južnej Amerike. A práve v bolívijskom hlavnom meste La Paz na konferencii v ten istý rok vznikla v spolupráci s predsedami národných olympijských výborov Argentíny, Peru, Paraguaja a Čile Juhoamerická športová organizácia (ODESUR), ktorá bola záštitou Panamerickej športovej organizácie (PASO). Prvým predsedom sa stál práve José Gamarra Zorrilla. Na konferencii o rok neskôr bolo schválené vytvorenie regionálnych hier podľa vzoru Panamerických hier.
Prvé hry sa konali v La Paz v roku 1978. Zúčastnilo sa ich 8 krajín: Argentína, Bolívia, Brazília, Čile, Ekvádor, Paraguaj, Peru a Uruguaj, ktoré súťažili v 16 športoch. 4-ročný cyklus hier nebol nikdy porušený. V roku 1982 sa pripojili 2 členovia, Kolumbia a Venezuela, v roku 1990 Surinam a v roku 1994 aj ďalšie 3 krajiny: Aruba, Holandské Antily a Panama. Poslednou krajinou bola Guyana, v roku 1998.
V roku 2009 zorganizovala ODESUR prvé "Juhoamerické plážové hry", ktoré sa konajú s 2-ročnou periodicitou. Konali sa v Montevideu a zúčastnilo sa ich 12 krajín, ktoré súťažili v 9 športoch. Víťaznou medailovou krajinou sa v prvých dvoch edíciách hier stala Brazília.
Športy.
V celej histórii Juhoamerických hier sa predstavilo 42 športov.
Peter Ustinov

Sir Peter Alexander Ustinov, CBE, (* 16. apríl 1921, Londýn, Spojené kráľovstvo – † 28. marec 2004, Genolier, Švajčiarsko) bol britský herec, humorista, novinár, scénograf, divadelný i filmový režisér, scenárista, moderátor a divadelný organizátor, držiteľ ceny Oscara, Emmy, Zlatý glóbus a BAFTA.
Pochádzal z umeleckého prostredia, jeho otec bol novinár, matka maliarka. Mal ruských, nemeckých, francúzskych a talianskych predkov.
Vo filme sa prvý raz objavil na začiatku 40. rokov 20. storočia. Medzi jeho najznámejšie úlohy patrí detektív Hercule Poirot v rovnomennom filme podľa knihy Agathy Christie "Smrť na Níle" z roku 1978, alebo postava rímskeho cisára Nera vo filmovej adaptácii románu "Quo Vadis?".
Svojho prvého Oscara dostal za film "Spartakus", druhého za "Topkapi" z roku 1964.
Česko-Slovensko navštívil v roku 1991, kedy vystupoval v pražskom Národním divadle.
Viac ako 35 rokov pôsobil aj ako ambasádor detského fondu UNICEF.
Kniha džunglí (film z roku 1967)

Kniha džunglí () je americký animovaný film z roku 1967, produkovaný spoločnosťou Walt Disney Productions. Jedná sa v poradí o 19. celovečerný animovaný film, zaraďovaný do takzvanej „animovanej klasiky Walta Disneyho“. Film je vytvorený na motívy príbehov Rudyarda Kiplinga – Kniha džunglí. Jeho voľným pokračovaním je film "Kniha džunglí 2" z roku 2003.
Film mal v Česko-Slovensku premiéru 4. apríla 1975 (v distribúcii Ústřední půjčovna filmů – ÚPF / Slovenská požičovňa filmov – SPF), vyšiel s českým a slovenským dabingom. V slovenskom znení prepožičali hlasy napríklad Marián Labuda, Ivan Krajíček, Ivan Krivosudský, Oldo Hlaváček, Vlado Müller, František Zvarík a ďalší. Slovenský dabing sa z 99% zachoval, v roku 1994 zreštauroval a je k dispozícii aj na DVD.
Gettysburg (Pensylvánia)

Gettysburg je mesto v Pensylvánii v USA. Mesto je známe najmä ako dejisko bitky pri Gettysburgu v roku 1863.
V roku 2000 tu v 2 541 domácnostiach žilo 1 229 rodín, celkovo 7 490 obyvateľov. 
Hoci je mesto známe a turisticky zaujímavé najmä ako miesto, kde sa odohrala najväčšia bitka americkej občianskej vojny, nachádza sa tu aj niekoľko vyšších škôl, najmä luteránsky teologický seminár založený v roku 1826, Gettysburská (pôvodne Pennsylvánska) vysoká škola, ktorá začala fungovať v roku 1832, a Harrisburgská oblastná verejná vysoká škola.
Dejiny.
Mesto bolo založené v roku 1786 a pomenované po jednom z prvých osadníkov, staviteľovi a krčmárovi Samuelovi Gettysovi.
Kniha džunglí

Kniha džunglí môže byť:
Kniha džungle môže byť:
Saladin

Saladin môže byť:
Saláh ad-Dín

Saláh ad-Dín (iný prepis: Saláhaddín; presnejšie prepisy: Saláhu 'd-Dín, Saláhuddín; prepis podľa niektorých arabských dialektov: Saláh ed-Dín) môže byť:
Kal’a Saláh ad-Dín

Kal’a Saláh ad-Dín (arabským písmom قلعة صلاح الدين; doslova "Saladinova pevnosť"; iné prepisy arab. názvu: Qal’a Saláh ad-Dín, Kal’a/Qal’a Saláhu 'd-Dín, Kal’a/Qal’a Saláhu 'd-Dín, Kal’a/Qal’a Saláhaddín, Kal’a/Qal’a Saláhuddín; prepis podľa lokálnej výslovnosti Kal’a/Qal’a Saláh ed-Dín; iné názvy: Saladinov hrad, Saláhuddínov hrad) môže byť:
Disturbia (pieseň)

Disturbia je pieseň barbadoskej speváčky Rihanny z roku 2008. Bola súčasťou jej tretieho štúdiového albumu "" (taktiež v roku 2008). Pieseň sa zaraďuje do žánrov dance-pop a electropop a napísali ju významní speváci ako Robert Allen, Andre Merritt, Chris Brown a Brian Kennedy. 
V roku 2009 na NRJ Music Awards získala nomináciu za najlepšiu medzinárodnú pieseň a v tom istom roku na Grammy Awards nomináciu za najlepšiu tanečnú nahrávku.
Gettysburg

Gettysburg môže byť:
Stredoamerické hry

Stredoamerické hry sú menšie medzinárodné multišportové podujatie, usporadúvané každé 4 roky v Strednej Amerike, pod dohľadom Stredoamerickej športovej organizácie (ORDECA). Účastnia sa ho športovci zo všetkých 7 stredoamerických krajín, ktoré sú členmi ORDECA. Niektoré športové turnaje na týchto hrách sú kvalifikáciou na väčšie stredoamerické multišportové podujatie – Stredoamerické a karibské hry.
Dejiny.
Prvé hry sa konali v Guatemala City v roku 1973. Zúčastnilo sa ich 6 krajín: Guatemala, Honduras, Kostarika, Nikaragua, Panama a Salvádor, ktoré súťažili v 16 športoch. V roku 1990 sa pripojilo už aj Belize. 
Oheň Stredoamerických hier ako náprotivok olympijského ohňa z Grécka je vždy zapálený a nesený z guatemalského mesta El Quiché, jedeného z centier mayskej kultúry.
Športy.
V celej histórii Stredoamerických hier sa predstavilo 35 športov.
Ľadové pleso

Ľadové pleso (oficiálne), nesprávne Zbojnícke ľadové pleso (správnejšie má sa volať Ľadové pleso vo Veľkej Studenej doline alebo zriedkavejšie Zbojnícke Ľadové pleso), (", , ) je pleso vo Veľkej Studenej doline v kotline pod juhovýchodnou stenou Hranatej veže a Kresaným rohom nad Starolesnianskym plesom Vysokých Tatrách. Pleso býva do leta zamrznuté. Meno mu dal jeho ľad. Má rozlohu . Dosahuje maximálnu hĺbku . Leží v nadmorskej výške .
Alkippé (dcéra Area)

Alkippé alebo Alkippa (, ) je v gréckej mytológii dcéra boha Area a jeho milenky Aglaury, dcéry aténskeho kráľa Kekropa I.
Antický autor Apollodoros z Atén uvádza, že Aglauros a boh vojny Ares boli rodičmi dcéry Alkippy. Keď sa potom Aglauru pokúsil znásilniť Halirrhothios, syn boha Poseidóna, boh Ares Halirrhothia neušetril a na mieste ho zabil. Area za túto vraždu Poseidón zažaloval a bohovia ho potom predvolali pred súd Areopagos, ktorý ho po súdnom procese omilostil. 
V starovekých Aténach bol bohovi Areovi zasvätený pahorok "Areopagos", kde mal sídlo najvyšší súd Areopág.
Budova Roľníckej vzájomnej pokladnice (Považská Bystrica)

Budova bývalej Roľníckej vzájomnej pokladnice v Považskej Bystrici je funcionalistická budova postavená v roku 1928 architektom Milošom Svitavským. Je jednou z mála zachovaných stôp starého centra Považskej Bystrice, kde tvorila jeho nárožie. Dnes je zaznamenaná v zozname pamätihodností mesta. Je najhodnotnejšou pamiatkou modernej architektúry v Považskej Bystrici.
Jozef Zlatňanský

Jozef Zlatňanský (* , Topoľčianky† , Nitra) bol slovenský rímskokatolícky emeritný biskup, ktorý dlhé roky pôsobil na rôznych pozíciach v Kongregácii pre náuku viery vo Vatikáne.
Svoje teologické štúdia začal v Bratislave na bohosloveckej fakulte v rokoch 19461947. V štúdiu pokračoval následne v Ríme na Lateránskej univerzite. Za kňaza bol vysvätený v Ríme. V roku 1959 získal na Pápežskej gregoriánskej univerzite licenciát v sociálnych vedách.
V rokoch 19611963 bol profesorom filozofie na kňazskom seminári v Catanzaro. Od roku 1964 do roku 1966 pracoval na sekretariáte Vieroučnej komisie II. Vatikánskeho koncilu. 
Od roku 1966 pracoval v Kongregácii pre náuku viery, do roku 1975 ako asistent, v rokoch 19751984 ako riaditeľ sekcie pre vierouku. Dňa 6. decembra 1984 ho pápež sv. Ján Pavol II. menoval za subsekretára Kongregácie pre náuku viery. Úzko spolupracoval s prefektom Kongregácie kardinálom Mons. Josephom Ratzingerom, budúcim pápežom Benediktom XVI. V rokoch 19901994 bol členom Pápežského výboru pre medzinárodné eucharistické kongresy. 
Biskup.
Dňa 11. júna 1997 bol pápežom sv. Jánom Pavlom II. vymenovaný za titulárneho biskupa diecézy Montefiascone a sekretára interdikastriálnej Komisie pre východnú Európu. Biskupskú vysviacku prijal vo Farskom chráme sv. Kataríny Alexandrijskej v Topoľčiankach z rúk kardinála Mons. Jozefa Tomka, prefekta Kongregácie pre evanjelizáciu národov. Spolusvätiteľmi bol Mons. Tarcisio Bertone S.D.B., sekretár Kongregácie pre náuku viery a Mons. Ján Sokol, arcibiskup metropolita Bratislavsko-trnavskej arcidiecézy.
Dňa 8. júna 2004 prijal pápež sv. Ján Pavol II. jeho rezignáciu z úradu z dôvodu dosiahnutia kanonického 75. roku života. Stal sa emeritným biskupom na odpočinku v Topoľčiankách. 
Úmrtie.
Zomrel v Nitre 11. februára 2017 vo večerných hodinách v deň liturgickej spomienky na Pannu Máriu Lurdskú v 89. roku života, 65. roku kňazskej služby a 19. roku biskupskej služby. Pohrebné obrady vykonal 16. februára 2017 vo Farskom chráme v Topoľčiankach bratislavský arcibiskup metropolita Mons. Stanislav Zvolenský. Homíliu predniesol nitriansky biskup Mons. Viliam Judák.
Gravity Falls

Gravity Falls je americký animovaný seriál vysielaný na detskej televíznej stanici Disney Channel. Seriál vytvoril Alex Hirsch (bývalý scenárista Disneyho seriálu "Rybičky"). Pilotná časť bola odvysielaná na americkom Disney Channel 15. júna 2012, na jeho českej verzii 20. októbra 2012. Premiéra seriálu bola odvysielaná na americkom Disney Channel 19. júna 2012 a na jeho českej verzii 10. novembra 2012. Seriál sleduje osudy a dobrodružstvá dvojčiat Dippera a Mabel, ktorí trávia prázdniny u Zlejdu Stana v Tajomnej chyži v Gravity Falls v Oregone. V súčasnosti beží seriál v reprízach každý deň o 18:30 na českom Disney Channel.
Dej.
Dvanásťročné dvojčatá Mabel a Dipper Pinesové túžiace po záhadách sa k nim dostali nečakane. Rodičia ich na prázdniny poslali k prastrýkovi Stanovi, ktorý má prezývku "Zlejda" Stan. Ten žije v mestečku Gravity Falls v Oregone. "Zlejda" Stan vlastní „Tajomnú chyžu“, ktorá je vlastne najbizarnejšie múzeum na svete. Mestečko je plné nevyriešených záhad, do ktorých sa odvážna a potrhlá Mabel s radosťou púšťa a trochu bojazlivý ale dosť múdry Dipper väčšinou práce za Mabel dokončí a záhadu vyrieši.
Šifry.
V seriáli je možné nájsť veľké množstvo šifier. Tu je ich zoznam:
Denník 3.
V seriáli zastávajú veľkú úlohu 3 denníky, vďaka ktorým Dipper zisťuje podivné veci o mestečku (konkrétne Denník 3). Napísal ich Stanford Pines predtým, ako bol vtiahnutý do portálu.
Denník 3 vyšiel ako kniha (v angličtine) 26. júla 2016 a 13. júna 2017 vyšla jeho špeciálna edícia. Normálna kniha obsahuje 288 stránok, v ktorých sú aj tie, ktoré je možné vidieť v seriáli. V špeciálnej edícii je pridaných viac stránok a obsahuje neviditeľný atrament (presne ako v seriáli) aj so špeciálnou baterkou na pozeranie. Taktiež sú nalepené fotky, ktoré sa dajú odkrývať.
Krátke epizódy.
Okrem normálnych epizód existujú aj krátke epizódy. Celkovo vyšlo 5 sérii: Dipperov sprievodca záhadami, Mabelin životný radca, Opravujeme so Soosom, TV Kraťasy "(český názov)", Mabelin denníček. Majú okolo 2 až 3 minút.
Oxid meďnato-chromitý

Oxid meďnato-chromitý, známy tiež ako Adkinsov katalyzátor, je chemická látka vo forme hnedočierneho prášku, ktorá sa využíva v chemickom priemysle predovšetkým ako katalyzátor hydrogenácie aldehydov, esterov a ketónov na alkoholy, ale tiež dekarboxylácie a redukcie.
Výroba.
Vyrába sa zmiešaním dusičnanu meďnatého a barnatého s čpavkom a dichrómanom sodným.
Administratívna budova štátnych orgánov

Administratívna budova štátnych orgánov (skr. ABŠO) v Považskej Bystrici je výšková budova postavená v rokoch 1968-78 architektom Ivanom Melišom a statikom Severínom Ďurišom. Vďaka svojmu architektonickému a technickému riešeniu je zahrnutá v programe Docomomo a zapísaná v zozname pamätihodností mesta.
"Administratívna budova v Považskej Bystrici od je jednou z najvýraznejších budov z pozoruhodne plodného obdobia šesťdesiatych rokov, ktorá spojila typickú figúru vtedajších administratívnych a hotelových objektov s odvážnym technickým riešením a vyľahčením konštrukcie a plášťa budovy. Presiahla domáce slovenské pomery a bola prinajmenšom v dimenzii vtedajšieho Československa ojedinelá." 
Nosná konštrukcia výškovej budovy.
Konštrukcia administratívnej budovy pozostáva zo železobetónového monolitického jadra, ktoré siaha až po posledné podlažie a vyčnieva nad úroveň strechy. Vo vnútri jadra sa nachádzajú 2 výťahy a inštalačné šachty s toaletami a technickými miestnosťami. Na tomto jadre je položený oceľový nosný systém váhadlového typu, na ktorom sú zavesené oceľové tiahlá. Na tiahlách sú zavesené konštrukcie podlaží aj obvodový hliníkový plášt. Takáto schéma nosného systému je označovaná ako „super konštrukcia“. Takýto druh konštrukcie je raritou dodnes.
Bothus lunatus

Bothus lunatus je ryba z rodu "Bothus" (po slovensky kambala) z čeľade Bothidae, ktorá žije v teplejších vodách Atlantiku, vrátane Karibiku. Môže dorastať až do 46 cm. Podobný druh "Bothus mancus" žije v indopacifickom regióne.
Kožené srdce

Kožené srdce je názov detektívneho románu slovenského autora Dominika Dána z roku 2012.
Detektívny príbeh popisuje vyšetrovanie zavraždeného vysokopostaveného úradníka a paralelnú zápletku okolo syna Ota Hanzela s kontextom v druhej svetovej vojny.
Levanduľa

Levanduľa () je rod rastlín patriaci do čeľade hluchavkovité ("Lamiaceae"). Ker s intenzívnou vôňou, rastie do výšky jedného metra, má úzke listy a obvykle fialovo-modré kvety na štíhlych stonkách.Táto rastlina pochádza z horských oblastí Európy v okolí Stredozemného mora, ale dnes sa pestuje na celom svete.
Použitie.
Niektoré druhy sa používajú ako okrasné rastliny. Uplatnia sa pri výsadbe v skupinách.
Swoboda (priezvisko)

Swoboda je priezvisko českého pôvodu, je to pravopisný variant druhého najrozšírenejšieho českého priezviska Svoboda, podľa starého pravopisu písaného ako Swoboda. Tento variant sa zachoval v jazykovom prostredí, v ktorom je (narozdiel od súčasnej češtiny) bežne používané písmeno w. Z tohto dôvodu sa vyskytuje predovšetkým v Rakúsku, Nemecku, Poľsku a v anglicky hovoriacích krajinách. V Česku sa okrem Prahy a oblastí s nemeckou či poľskou menšinou (napr. Znojmo a Třinec) takmer nevyskytuje. Na Slovensku sa vôbec nevyskytuje.
Známi nositelia.
Pozri v článku Swoboda.
Calex

Calex je značka chladiacej techniky a bývalý podnik na jej výrobu, ktorý sídlil v Zlatých Moravciach na Slovensku. Po krachu podniku a ukončeniu výroby v Zlatých Moravciach sa v roku 2003 stala držiteľom ochrannej známky Calex talianska firma Antonio Merloni S.p.A., ktorá na území Česka a Slovenska dodáva chladiacu techniku talianskej výroby.
História podniku v Zlatých Moravciach.
Založený bol v roku 1949, pôvodne s perspektívou hlavného zamerania výroby na obuvnícke stroje. Od začiatku vyrábal chladničky (zn. Maneta) a táto výroba sa čoskoro stala kľúčovou. V roku 1955 sa v továrni na chladničky v Zlatých Moravciach začalo s prvou overovacou sériou nových typov chladničiek Calex. V ďalších rokoch sa naplno rozbehla výroba chladničiek a ďalšej chladiacej techniky pod týmto označením a podnik prevzal roku 1965 názov Calex (za éry socializmu Calex n.p., neskôr Calex a.s.).
Podnik sa stal hlavným výrobcom chladničiek v Česko-Slovensku a jeho výrobok bol súčasťou takmer každej domácnosti. Medzi najúspešnejšie výrobky závodu patrí chladnička Calex 210 deluxe. Export smeroval nielen do krajín socialistického tábora, ale aj do severnej Afriky či ázijských krajín. Spolupracoval napr. s podnikom Rade Končar vo vtedajšej Juhoslávii a podieľal sa na výstavbe kubánskeho závodu Impud. Podnik bol tiež najväčším zamestnávateľom v regióne, pred rokom 1989 v ňom pracovalo vyše 5000 ľudí. Po prechode na trhovú ekonomiku sa musel Calex prispôsobiť konkurenčnému prostrediu ale aj novým pravidlám používania nebezpečných freónov a z týchto dôvodov od roku 1991 založil spoločný podnik s koncernom Samsung, ktorý sa orientoval na výrobu ekologických kompresorov. Napriek značnej podpore štátu však neuspel.
Súbežne pokračoval aj vlastný podnik Calex, a. s. Firma sa však v deväťdesiatych rokoch potácala v ekonomických problémoch, ktoré skončili jej krachom. Ďalšie pokusy o obnovenie výroby chladničiek neboli úspešné, v areáli sa aspoň podarilo obnoviť výrobu kompresorov dánskou firmou Danfoss.
František Svoboda

František Svoboda môže byť:
Jan Svoboda

Jan Svoboda môže byť:
Jindřich Svoboda

Jindřich Svoboda môže byť:
Otakar Svoboda

Otakar Svoboda môže byť:
Vlastimil Svoboda

Vlastimil Svoboda môže byť:
Věra Galatíková

Věra Galatíková (* 19. august 1938, Zlín† 21. december 2007, Kladno) bola česká divadelná a filmová herečka a dabérka. Bola manželkou herca Ladislava Freja, matka herca Ladislava Freja mladšieho (1973) a herečky Kristýny Frejovej (1971).
Životopis.
Vyštudovala Janáčkovu akadémiu múzických umení, potom pôsobila vo Východočeskom divadle v Pardubiciach, Činohernom klube, Divadle S. K. Neumanna a Mestských divadlách pražských. Od roku 1993 bola členkou činohry Národného divadla. V roku 1994 získala divadelnú Cenu Thálie.
Úspešne sa presadzovala aj v dabingu, nadabovala napr. francúzsku herečku Annie Girardotovú. V roku 1988 bola vymenovaná za zaslúžilú umelkyňu a za celoživotné majstrovstvo v dabingu dostala v roku 2000 Cenu Františka Filipovského.
Ako silná fajčiarka bojovala posledných päť rokov života s nádorovým pľúcnym ochorením, ktorému nakoniec v decembri 2007 podľahla vo veku 69 rokov. Ešte predtým sa však angažovala v protifajčiarskej kampani.
Duka

Duka môže byť:
Ladislav Frej

Ladislav Frej (* 26. november 1941, Brno) je český herec a dabér, manžel českej herečky Věry Galatíkovej, otec herca Ladislava Freja mladšieho (* 1973) a herečky Kristýny Frejovej (* 1971).
Divadlu sa venoval ochotnícky už od svojej mladosti, okrem toho tiež hral na husle a spieval v zbore brnianskej Janáčkovej opery. Po absolutóriu brnianskej JAMU začínal na satirickej scéne Divadla Večerní Brno, potom pôsobil vo Východočeskom divadle v Pardubiciach odkiaľ prešiel do Štátneho divadla v Ostrave. Od roku 1970 trvalo pôsobí v Prahe, kde najprv hral v Divadle S. K. Neumanna (dnešné Divadlo pod Palmovkou). V Prahe potom nasledovali Mestské divadlá pražské a Divadlo na Vinohradech (1987 - 1994). Štyri roky hral aj v pražskom Národnom divadle, odkiaľ sa ale vzápätí vrátil späť do Divadla na Vinohradoch (od roku 1998). V roku 2017 načítal audioknihu Stříbrný lipan - Mistři slova (vydala Audiotéka) a audioknihu Astronautův průvodce životem na Zemi (vydala Audiotéka).
Kristýna Frejová

Kristýna Frejová (* 26. október 1971, Praha) je česká herečka. Jej rodičmi sú českí herci Věra Galatíková a Ladislav Frej.
Vyštudovala odbor herectvo na Divadelnej fakulte Akadémie múzických umení (DAMU) v Prahe, kde ju viedol Jiří Adamíra. Po jej dokončení vystupovala v niekoľkých pražských divadlách, až zakotvila v Švandovom divadle. Tu vystupuje napríklad v predstaveniach "Kdo je tady ředitel?" alebo "Kurz negativního myšlení". Výnimočne sa objavuje tiež v televízii a vo filme; hrala napríklad vo filme "Chyťte doktora" alebo v seriáloch "Kriminálka Anděl" a "Terapie". Má dcéru Ráchel.
Duka (priezvisko)

Duka je priezvisko. Na Slovensku je zriedkavé, s najväčším výskytom v obci Kravany nad Dunajom (okres Komárno). V Česku je najrozšírenejšie v Prahe.
Známi nositelia.
Pozri v článku Duka.
Frej

Frej môže byť:
Frej (priezvisko)

Frej je priezvisko. V Česku je najrozšírenejšie v Havířove. Na Slovensku sa vôbec nevyskytuje.
Známi nositelia.
Pozri v článku Frej.
Frei

Frei môže byť:
Frei (priezvisko)

Frei je nemecké priezvisko s významom "slobodný, voľný". Je rozšírené predovšetkým vo Švajčiarsku. Na Slovensku je zriedkavé, s najväčším výskytom v Košiciach. V Česku je najrozšírenejšie v Domažliciach a Prahe.
Známi nositelia.
Pozri v článku Frei.
Slnko v sieti 2010

3. ročník odovzdávania cien Slnko v sieti sa konal 27. apríla 2010 v historickej budove Slovenského národného divadla v Bratislave. 
O ceny Slovenskej filmovej a televíznej akadémie (SFTA) sa uchádzalo 16 hraných, 15 dokumentárnych, 5 krátkych hraných a 12 animovaných filmov z obdobia rokov 2008 až 2009.
Najväčší počet nominácií získali film Vladimíra Balku "Pokoj duši" (2009) a "Nedodržaný sľub" (2009) Jiřího Chlumského. Z celkového počtu deväť však nakoniec viacnásobne vyťažil len Balkov film, a to v podobe piatich výhier vrátane ceny pre Najlepší domáci film, Najlepšiu kameru, Najlepší mužský herecký výkon v hlavnej i vedľajšej role a Najlepší vedľajší ženský herecký výkon. "Slepé lásky" (2008) Juraja Lehotského so šiestimi nomináciami bodovali v rámci svojho žánru ako Najlepší dokument i v kategóriách pre Najlepšiu réžiu, Najlepší scenár, Najlepší strih a Najlepší zvuk. Posledný z trojice viacnásobne ocenených bola snímka Juraja Jakubisku "Bathory" (2008). Tento premenil tri z piatich nominácií na ceny, a to za Najlepší ženský herecký výkon, Najlepší výtvarný počin a Najlepšie kostýmy. Za najlepší debut tvorcu do 35 rokov označili dokument o živote Slovákov v Dubline "Líštičky" (2009) z dielne absolventky pražskej FAMU Miry Fornay. Za celoživotné zásluhy na poli domácej kinematografie boli ocenení Ladislav Chudík a Albert Marenčin.
OAP Bratislava

Oddiel armádnych pretekárov Bratislava bol slovenský armádny futbalový klub pôsobiaci počas vojnového Slovenského štátu.
Vznik.
V októbri 1940 bolo na Ministerstve národnej obrany vytvorené systemizované miesto telovýchovného referenta, na ktorom pôsobil počas jeho existencie olympionik – dôstojník Jozef Benedik. Už v tom roku po výbere jazdcov boli povolaní futbalisti a hokejisti do Bratislavy, kde boli sústredení v kasárňach na Tehelnom poli. Vznik OAP možno datovať oficiálne 21. januárom 1941, kedy vydal príslušný rozkaz minister národnej obrany.
Počas 2. svetovej vojny slúžilo na vojenskej prezenčnej službe veľa futbalistov, takže vznikla potreba vytvoriť Armádnu XI. Na jeseň vyšla úradná správa, že vojaci už nesmú hrať za civilné kluby, bola to predzvesť, že armáda chce vo futbale vážne prehovoriť. A čo bolo dôležité, vedeli získať schopného trénera, na verejnosti z rasistických dôvodov utajovaného Leopolda Šťastného, inak chráneného výnimkou prezidenta Tisa.
Vizitka.
"Adresa:" Mlynské nivy
"Klubové farby:" zelená
"Štadión:" bývalý cyklistický na ulici odbojárov
"Čestný predseda:" generál 1. triedy Ferdinand Čatloš
"Čestný podpredseda:" podplukovník pechoty Jozef Benedik
"Veliteľ OAP:" stotník V. Artim
"Náčelník futbalového odboru:" nadporučík Ladislav Demjén
"Tajomník:" poručík Mikuláš Novák
"Pokladník:" čatár v zálohe Ján Šarmír
Derby.
Aj vo futbalovej Bratislave túžili po príťažlivom derby. Teda po súbojoch dvoch najlepších a súčasne aj silných miestnych klubov. 
To pravé sa črtalo po založení armádneho futbalového klubu. Ten sa vyznamenal hneď počas jari 1941, keď sa sformovalo také silné mužstvo, že remizovalo s majstrovským ŠK Bratislava 1 : 1 po takých obojstranných výkonoch, že nadchli divákov. Všetko veštilo rodiace sa žiaduce bratislavské derby. Bolo však ešte treba vyčkať, lebo vojaci si museli vybojovať účasť v najvyššej súťaži, čo sa im s veľkou prevahou aj podarilo a na jeseň 1942 mohlo dôjsť k prvému ozajstnému bratislavskému derby.
"Celková bilancia OAP - ŠK:" 5 3 1 1 7:5
Zánik.
V štruktúre vtedajšej organizácie športu po odbornej stránke od roku 1943 Styčná komisia MNO zastupovala armádny šport v Slovenskej ústrednej športovej rade (SÚŠR). Vážna vojnová situácia a hlavne rozpad armády a vypuknutie Slovenského národného povstania ohrozili armádny šport existenčne. OAP po rôznych presunoch jeho odborov bol napokon v októbri 1944 zrušený.
Význam.
Vznik a pôsobenie OAP možno označiť vo vtedajších podmienkach za výnimočné a súčasne za kľúčové vo vývoji vojenského športu. Tento typ organizácie mal už znaky vrcholového športového strediska neskorších foriem. V OAP pôsobili vynikajúci športovci, reprezentujúci Slovensko a po vojne Česko-Slovensko.
Rise Up (album)

Rise Up je ôsmy štúdiový album americkej hip-hopovej skupiny Cypress Hill, ktorý bol vydaný dňa 20. apríla 2010. Je tiež prvým albumom s novým materiálom od čias ich albumu "Till Death Do Us Part" z roku 2004.
Album "Rise Up" debutoval v americkom rebríčku Billboard 200 na 19. mieste a počas prvého týždňa sa ho predalo 18 000 kópií. dodnes sa predalo okolo 31 000 kópií albumu.
B-Real

Louis Freese (* 2. jún 1970, Los Angeles, Kalifornia, USA), viac známy pod umeleckým menom B-Real, je americký rapper, a filmový a televízny herec. Najviac známy je ako hlavný rapper v hip-hopovej skupine Cypress Hill.
Slnko v sieti 2008

2. ročník odovzdávania cien Slnko v sieti sa konal 19. apríla 2008 v historickej budove Slovenského národného divadla v Bratislave. 
Najväčší a rekordný počet nominácií i samotných výhier v histórii cien Slovenskej filmovej a televíznej akadémie získal film Juraja Nvotu "Muzika" (2007). Z celkového počtu štrnásť obsadil deväť kategórií — Najlepší domáci film, Najlepšia réžia, Najlepší scenár, Najlepší strih, Najlepší zvuk, Najlepšia hudba, Najlepší výtvarný počin, Najlepší mužský herecký výkon a Najlepší vedľajší ženský herecký výkon. 
Po prvýkrát bola vyhlásená Cena pre umelca do 35 rokov s finančnou prémiou vo výške 300 tisíc Sk. Spomedzi šiestich kandidátov finančnú hotovosť obdržala Ivana Šebestová, režisérka kresleného diela "Štyri" (2007), ktorý sa na ceremónii stal Najlepšou animovanou snímkou a súčasne i vôbec druhým najúspešnejším filmom. Strihačovi Maximilánovi Remeňovi a kameramanovi-režisérovi Vincentovi Rosinecovi boli udelené Ceny za celoživotné zásluhy v kinematografii.
Sevak

Sevak môže byť:
SEVAK sú Severoslovenské vodárne a kanalizácie
Chovanec

Chovanec môže byť:
František Chovanec

František Chovanec môže byť:
Harold Ramis

Harold Ramis (* 21. november 1944, Chicago, Illinois, USA – † 24. február 2014, Chicago) bol americký scenárista, režisér, producent, herec a komik. Jeho najznámejšou rolou bol dr. Egon Spengler v oboch dieloch komédie Krotitelia duchov; k týmto filmom napísal aj scenár. 
Osobný život.
Vyštudoval Washington University v St. Louis v štáte Missouri.
Bol dvakrát ženatý, prvýkrát s Anne, svadba sa konala 2. júla 1967, vzťah skončil rozvodom 27. marca 1984, mali dcéru Violet (* 1977). Druhé manželstvo s Ericou Mannovou trvalo od 7. mája 1989, skončilo jeho smrťou. V manželstve sa narodili dve deti - synovia Julian Arthur (* 1990) a Daniel Hayes (* 1994).
Zoznam rekordov česko-slovenského národného futbalového mužstva

Tento článok sumarizuje rekordy česko-slovenskej futbalovej reprezentácie.